
RAPORT DE SPECIALITATE
- privind aprobarea aderării Municipiului Marghita la ASOCIAȚIA GALMUNTELE ȘES JUDEȚUL BIHOR pentru perioada de programare PNDR/PNS 2023-2027

	Un Grup de Acțiune Locală (acronim GAL) este o formă de parteneriat constituit într-un teritoriu rural precum și în teritorii urbane (urbanul nu poate depăsi 50% din totalul populației GAL) care reunește reprezentanți ai sectoarelor public, privat și ai societății civile din teritoriul respectiv, creat cu scopul de a implementa metodele LEADER (acronim din franceză : Liaison entre actions de développement de l'économie rurale) de dezvoltare rurală. Dimensiunea și populația teritoriului acoperit de un GAL sunt variabile, astfel încât o asemenea secțiune transversală multisectorială a unei comunități locale poate cuprinde între 5.000 și 150.000 de locuitori. Este obligatoriu ca teritoriul acoperit de un GAL să aibă continuitate teritorială, nefiind permise întreruperi de zone în cuprinsul teritoriului.
	O astfel de structură este finanțată în baza unei bugetări prin intermediul Fondului European Agricol pentru Dezvoltare Rurală (FEADR), scopul fiind participarea la cofinanțarea proiectelor de tip LEADER din arealul de acoperire. GAL-urile elaborează o Strategie de Dezvoltare Locală (SDL) integrată și sunt responsabile de implementarea acesteia.
	Lansarea programului LEADER în România aoferit, începând cu anul 2012, o serie de oportunități de finanțare pentru inițiative locale care nu și-au găsit locul în alte programe derulate în mediul rural.Pentru acest lucru a fost necesară asocierea mai multor parteneri publici și privați în vederea organizării unui teritoriu compact într-un grup de acțiune locală care să depună un program de dezvoltare locală în baza căruia să obțină finanțare pe programul LEADER, această asociere oportună și imperativ necesarăfăcându-seîn conformitate cu prevederile Ordonanţei Guvernului nr.26/2000 cu privire la asociaţii şi fundaţii cu modificările şi completările ulterioare.
Prin reglementările legislative se stabilește implementarea axei LEADER în România, respectiv prin Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) șiprin Regulamentul delegat (UE) nr. 807/2014 al Comisiei din 11 martie 2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii. 
	Grupurile de Actiune Locală își desfășoară activitatea ca mici autorități de management, participă la selecția Strategiilor de Dezvoltare Locală desfășurată de MADR (Ministerul Agriculturii și Dezvoltării Rurale), iar, după selecție si autorizare de către MADR, își desfășoară activitatea întocmai ca o instituție care gestionează fonduri europene nerambursabile: lansează apeluri de selectie, evaluează și selectează proiectele eligibile, propune AFIR contractarea finantării de către beneficiari, monitorizează contractele de finanțare încheiate, asigură conformitatea cererilor de plată ale beneficiarilor, etc.
Grupul de Acţiune Locală Muntele Şes Judeţul Bihor, pentru a putea beneficia de fondurile comunitare FEADR pentru Axa 4 LEADER a PNDR alocate pentru perioada 2007 – 2013, s-a constituit în perioada 2012 - 2013 și acoperea la acea dată teritoriul comunelor Derna, Popeşti, Spinuş şi Suplacu de Barcău. A devenit oficial Grup de Acţiune Locală conform normelor PNDR 2007 – 2013 și a legislaţiei naţionale şi comunitare care a reglementat implementarea acestui program, în baza Deciziei de autorizare nr.61461/06.02.2013 emisă de MADR – AM PNDR. În perioada 2013 – 2015, prin intermediul GAL, un număr de 24 proiecte au primit o finantare totală de 2.176.083 euro, reușindu-se într-un timp foarte scurt o contractare de 99,36% din fondurile alocate. 
În anul 2016 a fost depusă pentru selecție o nouă Strategie de Dezvoltare Locală a Grupului de Acţiune Locală Muntele Şes Judetul Bihor, fiind extins teritoriul GAL la un număr de 6 comune: 5 comune din judetul Bihor - Sîrbi, Spinuș, Derna, Popești, Suplacu de Barcău si 1 comună din judetul Sălaj, Comuna Marca, acestea însumând 35 de sate, o populatie de 20.770 locuitori si o suprafata de aproximativ 344 km2. Urmare a selecției desfășurate de MADR - Autoritate de Management pentru PNDR, GAL Muntele Şes Judetul Bihor a primit o nouă Decizia de autorizare MADR – AM PNDR nr.135/19.09.2016 pentru implementarea PNDR 2014 – 2020, obținând o finanțare de 1.430.338,31 euro, sumă care a fost pusă la dispoziția beneficiarilor, persoane publice si private, prin sesiunile de apeluri de selecție lansate.
Astfel, beneficiarii din teritoriul GAL  (atât primăriile cât și cetățenii comunelor) au contractat, prin intermediul GAL Muntele Șes Județul Bihor, proiecte în valoare totală de:
- UAT Comuna Spinuș 1.009.863 euro;
- UAT Comuna Suplacu de Barcău: 788.902 euro;
- UAT Comuna Popești: 563.767,00 euro;
- UAT Comuna Marca: 184.630 euro;
- UAT Comuna Derna: 172.428 euro;
- UAT Comuna Sîrbi: 127.191 euro.
	Aceste proiecte au acoperit nevoi diverse de dezvoltare, fiind realizate parcuri, locuri de joacă, modernizate și dotate cămine culturale (mobilier, sonorizare, sisteme de proiectie, etc), modernizare drumuri agricole, achizitii de utilaje (buldoexcavatoare, autoutilitare, tractoare, sisteme de dezăpezire, curățare vegetatie, etc), dotare cabinete medicale, dotare service auto, înființare fabrică peleți, achizitii costume populare, realizare sisteme fotovoltaice de către instituțiile publice, etc.
	Pe lângă finanțările prezentate mai sus, GAL Muntele Șes Judetul Bihor a accesat finanțări pentru 2 proiecte de cooperare (primul în perioada 2014 - 2015 iar al doilea în perioada 2021 – 2022), ambele realizate în parteneriat cu GAL Tara Secaselor Alba-Sibiu (Ciugud) si GAL Valea Ampoiului si Valea Muresului (Vințu de Jos) pentru promovarea teritoriilor din cele 3 GAL-uri.Primul proiect de cooperare a fost prezentat la Bruxelles ca și exemplu de bună practică în viziune și implementare, iar al doilea este în curs de finalizare.
Conform Actului constitutiv, a Statutului, ale HCL emise de consiliile locale ale comunelor din teritoriul GAL, a fost stabilită o contribuție a fiecărui UAT din teritoriul GAL, pentru funcționarea și desfășurare a activității GAL,  de către 10.000 lei/an. 
Pentru perioada de programare 2023 – 2027, pentru care se va depune o nouă Strategie de Dezvoltare Locală, teritorul GAL s-a extins până la această dată cu încă 4 comune care au adoptat deja hotările consiliilor locale de aderare la GAL (Comunele Abram, Boianu Mare, Brusturi) urmând ca până la sfârsitul lunii noiembrie 2022 să adere la GAL si Comuna Chislaz. 
Aderarea Municipiului Marghita la GAL Muntele Șes Judetul Bihor constituie o oportunitate pentru accesarea acelor tipuri de proiecte care nu se încadrează în măsurile generale lansate la nivel național, dar, în special, o oportunitate pentru beneficiarii privați de a obține finanțări nerambursabile pentru dezvoltarea afacerilor proprii având în vedere că accesarea finanțării prin GAL poate fi realizată doar de entitățile publice și private din teritoriul GAL, ceea ce face ca accesul la finanțări să fie mai ușor si cu o concurență mult mai mică decât în cazul accesării de finanțări la nivel național.
	În temeiul prevederilor OUG nr.57/2019 privind Codul administrativ, cu modificările și completările ulterioare, art. 89, alin 7 și alin. 8 și art. 129, alin. 2, lit. b și lit. e, alin. 9, lit. a, prin care este reglementată asocierea mai multor actori locali în interesul dezvoltării regionale, propun spre dezbatere și aprobare proiectul de hotărâre cu privire la aderareaMunicipiului Marghita la GRUPUL DE ACȚIUNE LOCALĂ MUNTELE ȘES JUDEȚUL BIHOR.



Întocmit,
Consilier superior,

